ΓΡΑΠΤΗ ΕΡΩΤΗΣΗ E-2306/99

υποβολή: Alexander de Roo (Verts/ALE) προς την Επιτροπή

(13 Δεκεμβρίου 1999)

Θέμα: Ο αφανισμός της κεραμωτής θαλάσσιας χελώνας

Η έντονα απειλούμενη από αφανισμό κεραμωτή χελώνα έχει συμπεριληφθεί στο παράρτημα Ι του CITES από το 1975. Οι επιφυλάξεις της Κούβας και της Ιαπωνίας επέτρεψαν στην Κούβα να εξαγάγει στην Ιαπωνία χιλιάδες χελώνια που προέρχονται από αυτό το είδος μεταξύ των ετών 1975 και 1992, όταν η Ιαπωνία απέσυρε τις επιφυλάξεις της. Από το 1992 το διεθνές εμπόριο τέτοιων χελωνίων έχει καταργηθεί. Το 1997 η Κούβα πρότεινε να μεταφερθούν οι «κουβανέζικοι πληθυσμοί» κεραμωτής χελώνας στο παράρτημα ΙΙ του CITES, ώστε να εξάγονται έως 500 χελώνια στην Ιαπωνία ετησίως και περισσότερα από 5000 χιλιόγραμμα από το απόθεμα σε χελώνια που ανήκει στην κυβέρνηση" αυτή η πρόταση απορρίφθηκε με ισχνή πλειοψηφία. Στο πλαίσιο της προετοιμασίας του επόμενου συνεδρίου του CITES (τον Απρίλιο του 2000), η Κούβα προσκάλεσε επιστήμονες από ευρωπαϊκά κράτη μέλη, για να αξιολογήσουν το πρόγραμμα διαχείρισης των κεραμωτών χελωνών. Το ΗΒ, η Ολλανδία και η Ισπανία απέστειλαν επιστήμονες στην Κούβα και ενδέχεται να προτείνουν ναποστηριχθεί από τα ευρωπαϊκά κράτη μέλη η πρόταση της Κούβας.

1. Πώς σχεδιάζει η Επιτροπή να αντιμετωπίσει τις ανησυχίες ότι η πρόταση της Κούβας δεν ανταποκρίνεται στα κριτήρια που ορίσθηκαν κατά το ένατο συνέδριο για το ποια είδη συμπεριλαμβάνονται στον κατάλογο του παραρτήματος ΙΙ;

2. Δεδομένων των ανησυχιών ότι οποιαδήποτε επανέγκριση του εμπορίου προϊόντων από θαλάσσιες χελώνες θα αύξανε τη ζήτηση χελωνίων ανά τον κόσμο και θα προκαλούσε αύξηση της λαθροθηρίας και του παράνομου εμπορίου, μήπως θα ήταν σκόπιμο να ενθαρρύνει η Επιτροπή το εμπόριο ενός τόσο έντονα απειλούμενου από εξαφάνιση είδους;

3. Δεδομένου ότι οι ειδικοί έχουν αποφανθεί ότι δενπάρχουν περισσότερες από 5000 θηλυκές κεραμωτές χελώνες ετησίως που έχουν τη φωλιά τους στα νερά της ευρύτερης Καραϊβικής, πώς σχεδιάζει η Επιτροπή να αντιμετωπίσει το γεγονός ότι η ετήσια εξόντωση του 10 % του πληθυσμού θα έχει καταστρεπτική επίδραση στο είδος αυτό που απειλείται έντονα από εξαφάνιση;

4. Πώς σχεδιάζει η Επιτροπή να αντιμετωπίσει τις ανησυχίες ότι οι θαλάσσιες χελώνες που συλλαμβάνονται στα χωρικά ύδατα της Κούβας μπορεί να ανήκουν και σε άλλα κράτη της Καραϊβικής, με άλλα λόγια το γεγονός ότι η εξόντωση χελωνών και η εξαγωγή χελωνίων θα επηρεάσει τους πληθυσμούς και σε άλλες χώρες;

Απάντηση της κας Wallstrm εξ ονόματος της Επιτροπής

(11 Ιανουαρίου 2000)

Η Επιτροπή γνωρίζει ότι στην 11η συνδιάσκεψη των μερών της CITES, η κυβέρνηση της Κούβαςπέβαλε δύο προτάσεις για την περιορισμένη συνέχιση του διεθνούς εμπορίου της κεραμωτής θαλάσσιας χελώνας.

Παρά το γεγονός ότι η Κοινότητα δεν αποτελεί συμβαλλόμενο μέρος της CITES, η Επιτροπή θαποβάλει ωστόσο πρόταση στο Συμβούλιο, προκειμένου τα κράτη μέλη ναιοθετήσουν κοινή στάση στη συνδιάσκεψη των μερών, δεδομένου ότι η ρύθμιση του εμπορίου των ειδών άγριας πανίδας και χλωρίδας εμπίπτει στην αρμοδιότητα της Κοινότητας, δυνάμει του κανονισμού (ΕΚ) αριθ. 338/97 του Συμβουλίου της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους(1).

Η πρόταση της Επιτροπής θαποβληθεί σε συνδυασμό με τα κριτήρια για την αλλαγή παραρτήματος στη σύμβαση CITES, στα οποία αναφέρθηκε το Αξιότιμο Μέλος του Κοινοβουλίου και μεταξύ των οποίων συμπεριλαμβάνονται οι επιπτώσεις της πρότασης στη διατήρηση του είδους στα ύδατα της Κούβας, καθώς και αλλού.

(1) ΕΕ L 61 της 3.3.1997.